બ્લોએલફોન્ટેનઃ દક્ષિણ આફ્રિકા અને ઈંગ્લેન્ડ વચ્ચે વન ડે શ્રેણીની પહેલી મેચ ઈંગ્લેન્ડે ૩૯ રને જીતી લીધી છે. ઈંગ્લેન્ડે ટોસ જીતીને બેટિંગ કરવાનું પસંદ કર્યું હતું અને ટોપ ઓર્ડર્સના જોરદાર પ્રદર્શનથી નિર્ધારિત ૫૦ ઓવરમાં ૩૯૯ રનનો પહાડ જેવડો સ્કોર ખડક્યો હતો અને દક્ષિણ આફ્રિકાને મેચ જીતવા માટે ૪૦૦ રનનો કપરો લક્ષ્યાંક આપ્યો હતો. જોકે ગઈ કાલે રમાયેલી મેચમાં વરસાદ પડતાં ડક્વર્થ-લૂઇસ મેથડ પ્રમાણે દક્ષિણ આફ્રિકાને ૩૩.૩ ઓવરમાં ૨૯૦ રનનું લક્ષ્ય આપવામાં આવ્યું હતું, પરંતુ દક્ષિણ આફ્રિકાની ટીમ ૩૩.૩ ઓવરમાં પાંચ વિકેટે ૨૫૦ રન જ બનાવી શકતા તેમનો પરાજય થયો હતો.